18. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 150 της 30 Μαΐου/3 Ιουν. 1942 (ΦΕΚ Β' 67) Περί συμπληρώσεως της Νομοθεσίας ασφαλιστικών τινων οργανισμών. Άρθρ.1-4.-(Αφορώντα τα Ταμεία Συντάξεων Προσωπικού Ετ. Διαχ. Υπεγγ. Προσόδων, Ασφαλιστών, Χρηματιστών και Αυτοκινητιστών θα παρατεθώσι εφ' όσον ισχύουσιν εις τα οικεία κεφάλαια της σειράς τόμων 39). Άρθρ.5.-Εις την Νομοθεσία του Ταμείου Συντάξεως και Αυτασφαλίσεως Υγειονομικών προστίθεται η ακόλουθος διάταξις: "Οικογένεια ιατρών ασκησάντων επί τριακονταπενταετίαν το επάγγελμα αυτών μέχρι του έτους 1932 και θανόντων μέχρι της ισχύος της υπ' αριθ. 39900/1938 αποφάσεως του Υφυπουργού Εργασίας δικαιούνται από 1 Ιαν. 1942 συντάξεως εκ του Ταμείου εφ' όσον ο μεν θανών έχει καταβάλλει μέρος του συνόλου των μέχρι της ημέρας του θανάτου του υποχρεώσεών του προς το Ταμείον εκ των εισφορών των εδαφ. 1, 2 και 6 του άρθρ. 40 του Κ.Ν. 5945 αθροιστικώς λαμβανομένων, οι δε δικαιοδόχοι αυτού το υπόλοιπον των ως άνω εισφορών και έχουσι υποβάλλει αίτησιν συνταξιοδοτήσεως απορριφθείσαν παρά του Διοικ. Συμβουλίου του Ταμείου. Υπό τας άνω προϋποθέσεις δεν απαιτείται και η προ τριετίας καταβολή του δικαιώματος εγγραφής ουδέ η προ εξαμήνου συμπλήρωσις των έξ χιλιάδων δραχμών". Το άρθρ. 5 κατηργήθη δια του άρθρ. 18 Ν.Δ. 3348/1955, πλην το άρθρον τούτο (18) κατηργήθη αφ' ης ίσχυσε δια του άρθρ. 6 Ν.Δ. 3626/1956. 